ചാത്തുണ്ണി പാറ, ആർപ്പൂക്കര

കോട്ടയത്തെ ആർപ്പൂക്കരയിലെ ഒരു സ്വകാര്യ വസ്തുവിൽ അതിരമ്പുഴ വില്ലേജിൽ മാന്നാനംകര സർവ്വേ നമ്പർ 941/6 ൽ ഉണ്ടായിരുന്ന പണിപൂർത്തിയാകാത്ത ഗുഹാ ക്ഷേത്രമാണ് ചാത്തുണ്ണി പാറ എന്നറിയപ്പെട്ടിരുന്നത്. വീടു പോലെ തോന്നിച്ചിരുന്നതു കൊണ്ട് വീടു പാറ എന്നും വിളിച്ചിരുന്നു.https://janmabhumi.in/2022/05/09/3045051/local-news/kottayam/guhaakshetram-in-chathunnipara-near-kottayam-is-destroyed/ മടവൂർപാറയിലും കവിയൂരും കോട്ടുക്കലിലും പട്ടാമ്പിയിലും കാണുന്ന ഗുഹാ ക്ഷേത്രങ്ങളുടെ മാതൃകയിലായിരുന്നു ഇവയുടെ നിർമ്മാണം. രണ്ടു തൂണുകളോടു കൂടിയ ഒരു വരാന്ത, ശ്രീകോവിൽ, പൂമുഖം എന്നിവയാണ് ക്ഷേത്രത്തിന് ഉണ്ടായിരുന്നത്.

1937 -38 കാലത്ത് തിരുവിതാംകൂർ പുരാവസ്തു വകുപ്പ് ചാത്തുണ്ണി പാറ, സംരക്ഷിക്കാനുള്ള നടപടികൾ തുടങ്ങിയിരുന്നെങ്കിലും രണ്ടാം ലോഹ മഹായുദ്ധം തുടങ്ങിയതോടെ അത് നിർത്തിവെച്ചു. മറ്റെവിടെയോ നിന്ന് കൊണ്ടു വന്ന ശാസ്താവിന്റെ കരിങ്കൽ വിഗ്രഹം കുറച്ചു കാലം അവിടെയുണ്ടായിരുന്നു. പിന്നീട് സ്ഥലമുടമ അതെടുത്തു കളഞ്ഞെന്ന് എം.ജി. ശശിഭൂഷൺ എഴുതിയിട്ടുണ്ട്. 1984 ഫെബ്രുവരിയിൽ പ്രദേശിക എതിർപ്പുകളെ മറികടന്ന് സ്ഥലമുടമ പാറ പൊളിച്ചു മാറ്റി.
അവലംബം

വർഗ്ഗം:കേരളത്തിലെ ഗുഹാക്ഷേത്രങ്ങൾ